نیجریه‌دکی چاتیشمالارسببی ایله ائولرینی ترک ائدن یوز مین‌لرله کیشی،13 ایالتدکی207 سیغینا‌جاق کمپینده حیات موباریزه‌سی وئریر.
کانو ایالتیندکی اولکه ایچینده یئرین‌دن ائدیلن شخص‌لر اوچون یارادیلان شهرجیگین امکداشلاریندان‌ مالام جیبریل، آنادولو آژانسینا وئردیگی آچیقلامادا، یوز مین‌لرله نیجریه‌‌لی‌نین موناقیشه‌لردن و بوکو حرام سالدیریلاریندان‌ قاچا‌راق دوشرگه‌یه سیغیندیغینی بیلدیریب.
جیبریل، 2015 ایستاتیستیک‌لرینه گؤره، نیجریه‌‌دکی 13 ایالتده 207 قاچقین شهرجیگی‌نین اولدوغونو سؤیله‌یه‌رک 2009-2015 ایللری آراسیندا 2.1 میلیون اینسانین سیغینما دوشرگه‌لرینه یئرلشدیگینی قید ائدیب.
جیبریل، ان ایزدیهام‌لی دوشرگه‌لرین بورنو، آداماوا و یوب ایالتلرینده اولدوغونو دیله گتیردی. مالام جبراییل، بورنو ایالتین‌دکی دوشرگه‌ده 1.5 میلیون، آداماوا-دا 136 مین، یوب‌ده 131 مین، آبوژا، باوچی، بئنو، گومب، قادونا، کانو، ناساراوا، پلاتاو، شن‌لیگه و زامفارا ایالت‌لرین‌دکی دوشرگه‌لرده دا یوز مین‌لرله قاچقی‌نین یاشادیغینی بیلدیریب.
حکومتین و سیویل تشکیلات‌لاری‌نین قاچقین دوشرگه‌سینده قالان‌لارا ارزاق، پالتار، سیغینا‌جاق، ساغلیق و تحصیل ایمکان‌لاری اوچون یاردیمچی اولدوغونو ایضاح ائدن جیبریل، کامپلارداچوخ سایدا اوشاغین دا چتین شرط‌لر آلتیندا حیات موباریزه‌سی وئردیگینی سؤیله‌دی.
